На основу члана 41. став 1. и члана 57. став 1. Закона о основама система образовања и васпитања (,,Сл.гл. РС'', бр.72/2009, 52/2011 и 55/2013), члана 53. став 1.Статута Основне школе ,,Степа Степановић'' Текериш, Школски одбор на седници одржаној **28.12.2015.** донео је

**ПРАВИЛНИК О КУЋНОМ РЕДУ**

**ОСНОВНЕ ШКОЛЕ**

**СТЕПА СТЕПАНОВИЋ ТЕКЕРИШ**

**I.ОПШТЕ ОДРЕДБЕ**

**Члан 1.**

Правилником о кућном реду ( у даљем тексту: Правилник), уређује се кућни ред у Осно-вној школи ,,Степа Степановић'' у Текеришу ( у даљем тексту: школа), а нарочито:

-права и дужности ученика за време боравка у Школи и ван Школе

-долазак ученика у Школу на наставу и друге облике образовно-васпитног рада

-однос ученика према раду и задацима у Школи

-однос ученика према наставницима и запосленима у Школи

-време доласка и одласка запослених у Школи

-начин рада запослених Школе током радног времена

-права и одговорности запослених и ученика у погледу коришћења школске имовине и

личних ствари

-дежурства наставника и ученика

-права и дужности родитеља/старатеља ученика Школе

-кршење кућног реда

-друга питања у вези одржавања реда у Школи.

**Члан 2.**

Одредбе овог Правилника примењују се на запослене који су засновали радни однос у Школи на неодређено или одређено време, пуно или непуно радно време, ученике Шко-ле и њихове родитеље/старатеље, грађане и друга лица за време боравка у Школи.

**Члан 3.**

Предлог Правилника разматран је на Наставничком већу, Савету родитеља.

Запослени, ученици и њихови родитељи/старатељи као и друга лица имају право упозна-ти се са одредбама овог Правилника које се односе на њих.

Правилник се објављује на видном месту код улаза у Школу.

На почетку сваке школске године одељенски старешина дужан је упознати ученике и њихове родитеље/старатеље с одредбама овог Правилника.

**II.БОРАВАК У ШКОЛИ**

**Члан 4.**

Начин коришћења, закључавања и откључавања и надзор улазних врата одређује дире-ктор Школе.

**Члан 5.**

У просторијама школе забрањено је:

-пушење,

-ношење оружја,

-уништавање школске имовине,

-бацање отпадака ван корпи за смеће,

-унушење и конзумирање алкохола и дрога,

-играње игара на срећу и све врсте картања,

-лоптање, осим у за то предвиђеним просторима Школе,

-уношење штампаних ствари неподобног садржаја,

-чинити радње које угрожавају права и сигурност ученика и запослених у Школи.

**Члан 6.**

У просторијама Школе забрањено је свако неовлашћено аудиоснимање без знања и одо-брења особе или особа (запослених у Школи, ученика Школе и родитеља/старатеља и осталих) које се снима.

Свако аудио и видео снимање запослених и ученика Школе треба најавити директору Школе.

Свако поступање супротно ставу 1. овог члана санкционисаће се према важећим Закони-ма Републике Србије.

**Члан 7.**

Запослени и ученици Школе обавезни су да средства Школе која су им стављена на распо-лагање, рационално користе.

У сврху заштите имовине и сигурности боравка у Школи, сваки уочени квар на инсталаци-јама електричне енергије, водовода или грејања, као и оштећења непокретне имовине оба-везни су одмах пријавити домару Школе.

**Члан 8.**

Без одобрења директора или других запослених у Школи, ученицима је забрањено да у Школу доводе стране особе.

Свим особама (запосленима, ученицима, страним особама) у просторије и школски про-стор забрањено је доводити животиње.

**Члан 9.**

Домар као овлашћена особа задужена за откључавање и закључавање улазних врата Шко-ле, обавезан је пре закључавања улазних врата Школе на крају радног дана, проверити је-су ли угашена расветна тела, затворени прозори и закључана врата свих просторија Шко-ле.

**III ОРГАНИЗАЦИЈА РАДА**

**Члан 10.**

Запослени Школе обавезни су долазити на посао и одлазити са посла у време утврђено одлуком директора Школе о распореду радног времена, како би се настава и остали по-слови могли уредно обављати.

Радно време наставника утврђено је распоредом часова који се доноси на почетку школске године те изменама и допунама у распореду часова које се доносе током школске године.

Сваки наставник обавезан је свакодневно пре одласка с радног места информисати се на огласној табли у зборници Школе о евентуалним изменама распореда часова, заменама одсутних колега или другим важним обавештењима у вези са организацијом наставе.

Директор Школе може одредити и другачији распоред часова или распоред рада, ако је то потребно ради правовременог обављања посла и несметаног одвијања наставног процеса.

У случају поступања супротно ставу 1., 2. и 3. овог члана, запослени чини тежу повреду ра-дне дужности.

**Члан 11.**

Запослени Школе обавезни су да послове свог радног места и друге поверене послове оба-вљају савесно, придржавајући се закона и прописа и општих аката Школе као и Годишњег

Плана рада Школе.

Наставници су дужни Дневнике рада носити са собом на наставу и друге облике образовно-васпитног рада.

Ученицима није допуштено ношење Дневника рада.

Дневнике рада није допуштено без надзора остављати у учионицама и другим просто-ријама Школе.

Након завршеног наставног часа Дневник рада наставник је обавезан одложити у за то одређени део ормара у зборници.

Након завршене смене сви Дневници рада требају бити смештени у ормар у зборници, што проверава дежурни наставник.

Није допуштено изношење Дневника рада изван Школе.

**Члан 12.**

Наставницима није допуштено коришћење мобилних телефона и осталих техничких на-права које могу ометати одвијање наставе, других облика образовно-васпитног рада или одржавање седница стручних тела Школе (Разредна већа, Наставничко веће, стручни акти-ви, испитне комисије и сл.).

**IV ПРАВА И ОБАВЕЗЕ УЧЕНИКА**

**Члан 13.**

Ученик има права и обавезе утврђене законима, правилницима, Статутом Школе и овим Правилником.

Поред тих права и обавеза, ученик је обавезан:

-извршавати налоге наставника, одељенског старешине, стручног сарадника и директора Школе,

-у Школи, на јавном месту, у међусобним односима са запосленима у Школи, ученицима, и дру-гим особама, поступати и понашати се према правилима лепог понашања и културног опхођења,

-приликом кретања просторима Школе дати предност одраслим особама,

-у Школу долазити долично и уредно одевен,

-мирно ући у учионицу и припремити се за наставу,

-у случају да је учионица закључана, у миру причекати наставника пред учионицом,

-при уласку и изласку из Школе или учионица за време великог и малог одмора, ученици су ду-жни кретати се на начин да не угрожавају своју и туђу сигурност ( не трчати, гурати се и сл.),

-након завршетка наставе или другог облика образовно-васпитног рада напустити просторије Школе,

-придржавати се наложених мера заштите од пожара,

-придржавати се наложених хигијенских мера и редовно одржавати личну хигијену,

-пријављивати насилно понашање дежурним наставницима и другим запосленима Школе,

-користити се школском иовином и исту чувати,

-обављати дужности редара.

**Члан 14.**

Ученици су обавезни долазити у Школу најмање 5 минута пре почетка наставе и других облика образовно-васпитног рада.

Приликом доласка у Школу ученици су дужни на отирачу испред школских врата очисти-ти своју обућу.

Горњу одећу (капуте, јакне) ученици су дужни одложити на за то одређена места.

**Члан 15.**

Током наставе ученицима није допуштено довикивати се, задиркивати, препирати се, ша-птати и шетати по разреду или на други начин ометати наставни процес.

Након завршетка наставе и других облика образовно-васпитног рада, ученици су дужни оставити чисте и уредне школске клупе, односно столице и столове, као и др. инвентар.

При напуштању учионице ученици су дужни покупити своје ствари.

**Члан 16.**

За време одвијања наставе и других образовно-васпитног рада, на постављена питања наставника ученик се јавља дизањем руке, а прозивком наставника ученик устаје и одговара.

Ученик се јавља дизањем руке и у случају када жели нешто питати или саопштити наста-внику.

Није пристојно упадати у реч наставнику или другим ученицима од стране ученика.

**Члан 17.**

Ако ученик сматра да су на било који начин повређена његова права, може то пристојно саопштити наставнику, одељенском старешини, дежурном наставнику или стручној служби Школе.

Није допуштено ученицима да сами решавају међусобне односе физичким обрачуном, претњама, увредама речима, ширењем неистина, исмејавањем или сл.

**Члан 18.**

Ученицима за време наставе и других облика образовно-васпитног рада није дозвољено напуштати простор Школе без одобрења одељенског старешине или дежурног наставника.

Није дозвољено кажњавање ученика удаљавањем са наставе.

**Члан 19.**

Ученици имају право на велики одмор и мале одморе између наставних часова.

Трајање одмора између наставних сати одређује Наставничко веће.

**Члан 20.**

Календар рада Школе и организација наставе утврђују се Годишњим планом и програмом рада школе за сваку школску годину.

Ученици и њихови родитељи/старатељи дужни су поштовати одредбе из става 1. овог чла-на.

**Члан 21.**

За време боравка у Школи ученицима није допуштено коришћење мобилних телефона и других техничких уређаја за комуникацију.

Ради неометаног одвијања наставе мобилни телефони и другу технички уређаји морају би-ти искључени и спремљени у ученичку торбу.

Изузетно, и у хитним сличајевима, уз одобрење наставника, стручног сарадника или дире-ктора Школе, ученик може користити мобилни телефон или други технички уређај за ко-муникацију.

**Члан 22.**

У просторима Школе ученицима није допуштено коришћење мобилни телефона или дру-гих техничких уређаја у сврху неовлашћеног:

-аудоснимања,

-видоеснимања,

-фотографисања.

Од одредаба става 1. овог члана изузети су ученици који наведене радње обављају током наставе и других облика образовно-васпитног рада, под стручним вођством наставника.

Свако неовлашћено снимање и фотографисање представља теже кршење овог Правилни-ка и важећих закона РС.

**Члан 23.**

У случају кршења члана 21. и 22. овог Правилника, наставник, разредни старешина или за-послени Школе имају право привремено задржати мобилни телефон или други технички уређај до доласка родитеља/старатеља ученика.

Одељенски старешина је обавезан о предузетој радњи у најкраћем могућем року обавестити родитеља/старатеља те га позвати да преузме мобилни телефон или други технички уре-ђај.

Мобилни телефон или други технички уређај до доласка родитеља/старатеља чува се код секретара Школе.

Одељенски старешина приликом разговара с родитељима/старатељима упозорава их на кршење овог Правилника и могуће последице које из тога произилазе.

**Члан 24.**

Ученицима се не препоручује уношење вредних предмета у просторе Школе.

За време боравка у Школи ученици су дужни одговорно се старати о својим стварима.

Школа није одговорна за нестанак вредних и осталих предмета и новца ученика за време боравка у Школи.

За изгубљене предмете у Школи ученици се обраћају дежурном наставнику или свом оде-љенском старешини.

**Члан 25.**

Разред има редара.

Редари:

-припремају учионицу за наставу, бришу таблу и доносе потребна наставна средства и помагала,

-пријављују наставницима почетком сваког наставног часа одсутне ученике,

-наставника извештавају о нађеним предметима.

Ученици обављају дужност редара према одлуци одељенског старешине.

Дужност редара обавља једа ученик и то целе недеље (пет дана у недељи).

**Члан 26.**

Школску библиотеку ученици користе по потреби.

Ученици су обавезни позајмљене књиге чувати, пажљиво их користити и вратити у утврђеном року неоштећене, односно у стању у којем су преузете.

**Члан 27.**

Ученици су обавезни чувати компјутере и опрему за компјутере за време боравка у диги-талној учионици и осталим просторијама Школе.

Ученицима није дозвољено коришћење компјутера на начин који би оштетио програмски део компјутера.

Ученик који се не придржава одредаба овог члана теже крши кућни ред.

**Члан 28.**

У школи у Текеришу, у ИО Горња Бадања и ИО Доња Бадања постоји организована исхрана, а оброци се припремају у школској кухињи.

Сви ученици могу користити услуге школске кохиње уз новчану накнаду која се одређује на почетку школске године.

Ученици који користе услуге школске кухиње обавезни су ући у школску трпезарију у утврђено време.

Након уласка ученика у школску трпезарију, ученик узима оброк са стола предвиђеног за његов разред и поступа према правилима лепог понашања.

За ред у школској кухињи и трпезарији одговорни су наставници који доводе свој разред на оброк и дежурни наставник.

**Члан 29.**

У међусобним односима ученици су дужни понашати се пристојно, пазећи на властито

достојанство другог ученика, чувајући лични углед, углед другог ученика и углед Школе, пружати помоћ другоме и прихватити помоћ, уважавати и поштовати другог.

Ученик не испуњава дужности утврђене у ставу 1. овог члана ако застрашује друге, псује, противуречи, лаже, краде, уништава, злоставља, понижава, не пружа помоћ ученику у не-вољи, омета рад наставника и сл.

Ученик који се понаша како је наведено у ставу 2. овог члана теже крши кућни ред.

**Члан 30.**

Ученици су дужни редовно похађати наставу и друге облике образовно-васпитног рада према претходно утврђеном распореду.

Учитељи су обавезни евидентирати сваки изостанак ученика с наставе или других облика образовно-васпитног рада.

Одељенски старешина обавезан је у Дневнику рада приказати све часове изостанка ученика и о томе обавестити родитеље/старатеље.

**Члан 31.**

Ученику, групи ученика, разредном одељењу који испуњава дужности и обавезе прописане овим Правилником, може се изрећи похвала.

Ученику који не испуњава своје дужности и обавезе прописане овим Правилником, може се изрећи педагошка мера забог лакшег или тежег кршења кућног реда.

**Члан 32.**

Ученик има право на сигурност и заштићеност у Школи.

Заштита и сигурност у Школи спроводе се путем дежурства на улазу у школу, дежурства наставника.

**Члан 33.**

У случају сазнања о могућој угроженој сигурности ученик треба да потражи помоћ на-ставника, одељенског старешине, дежурног наставника, стручне службе или директора Школе, који су обавезни поступати по Протоколу о поступању у случају насиља, злоста-вљања и занемаривања.

**V ДЕЖУРСТВО**

**Члан 34.**

Како би се осигурало нормално и ефикасно одвијање образовно-васпитног рада, организу-је се дежурство запослених у Школи.

У Школи за време рада дежурају наставници и помоћно особље (домар и спремачица):

Распоред дежурстава запослених одређује директор Школе, а објављује се на огласној та-бли зборнице Школе.

**Члан 35.**

Ради одржавања реда у Школи пре почетка наставе и других облика образовно-васпитног рада, у време трајања школских одмора и након завршетка наставе у Школи дежура наста-вник.

Дужности дежурног наставника:

-долазити у Школу најмање 30 минута пре почетка наставе,

-водити бригу о реду и дисциплини ученика при уласку у Школу,

-упозоравати ученике да се придржавају кућног реда и других одредаба овог Правилника,

-о битним запажањима обавестити дежурног наставника или стручну службу Школе,

-проверити да ли су на крају наставе сви Дневници рада успремљени на за то предвиђено место у орману у зборници Школе,

-остати у Школи до завршетка наставе и своја запажења уписати у књигу дежурства,

-проверити присуство свих наставника, а ако неко од наставника није присутан на настави, дежу-рни наставник покушати организовати замену за истог наставника и о томе обавестити директора Школе.

**VI. РОДИТЕЉИ/СТАРАТЕЉИ УЧЕНИКА**

**Члан 36.**

Родитељи/старатељи ученика дужни су присутвовати родитељским састанцима које за њих организује одељенски старешина.

**Члан 37.**

Дужност је родитеља/старатеља ученика да се редовно информишу о учењу и владању ученика током наставне године.

Ради извештавања о понашању, раду и успеху ученика, родитељи/старатељи према по-треби могу бити позвани од стране одељенског старешине, стручног сарадника или дире-ктора Школе.

**Члан 38.**

Ако родитељ/старатељ ученика долази у Школу ради тражења одговарајућих информаци-ја од стране одељенског старешине или наставника изван одредби члана 37., не може остварити то право ако је наставник на настави или другим облицима образовно-васпитног рада или седницама стручних тела Школе.

**Члан 39.**

Сарадња родитеља/старатеља ученика и Школе односно наставника и родитеља/старате-ља ученика обавезна је током целе школске године, а одвија се на начин којим се осигурава контак и стална веза родитеља, ученика и Школе.

**VII. БОРАВАК ДРУГИХ ЛИЦА У ШКОЛИ**

**Члан 40.**

Родитељи/старатељи ученика, грађани и друга лица за време радног времена имају пра-во улазити у Школу, и тражити одговарајуће информације и обавештења.

Запослени Школе обавезан је, уз долично понашање, родитељу/старатељу, грађанину или

другом лицу дати одговарајућу информације и обавештења.

Наведено право из става 1. овог члана родитељи/старатељи, грађани и друга лица могу ко-ристити само уз услов да својим присуством не ометају нормално одвијање наставног про-цеса и осталих облика образовно-васпитног рада у Школи.

Родитељима/старатељима ученика, грађанима и другим лицима, за време трајања наставе, није допуштено улазити у учионице, остале просторе школе у којима се одвија настава и остали облици образовно-васпитног рада.

**Члан 41.**

Друга лица приликом доласка у Школу обавезно се јављају домару.

**VIII.ЗАШТИТА ЖИВОТНЕ ОКОЛИНЕ**

**Члан 42.**

Посебну пажњу треба обратити на уредност и чистоћу у Школи, њеним унутрашњим и спољним просторима.

За чистоћу, уредност и естетски изглед простора Школе одговорни су сви запослени и уче-ници Школе.

**IX.ОДНОС ПРЕМА ИМОВИНИ ШКОЛЕ**

**Члан 43.**

Запослени и ученици Школе, обавезни су све просторе школе држати уреднима, а опрему и намештај пажљиво користити.

**Члан 44.**

Штету коју појединац проузрокује намерно или крајњом непажњом, обавезан је надокна-дити у износу стварне цене за њено довођење у првобитно стање.

Висину накнаде за насталу штету утврђује Комисија за утврђивање штете коју именује ди-ректор Школе.

Комисија има три члана.

Висина накнаде за насталу штету након утврђених околности настанка штете, одређује се у висини стварне цене довођења у првобитно стање.

**X.КРШЕЊЕ КУЋНОГ РЕДА**

**Члан 45.**

Поступање према одредбама овог Правилника саставни је део радних обавеза запослених и ученика Школе као и других особа које бораве у Школи.

**Члан 46.**

Запослени крши кућни ред ако не изврши дужности и обавезе утврђене овим Правилником.

**Члан 47.**

Ученицима који крше одредбе кућног реда биће изречена одговарајућa васпитна мера .

Кршење кућног реда може бити лакше и теже.

Ученик лакше крши кућни ред ако једанпут није извршио одрђену дужност или обавезу утврђену овим Правилником.

Ученик теже крши кућни ред ако након упозорења и опомене наставника два или више пута настави кршити кућни ред, или крши кућни ред према члану овог Правилника у којем је наведено теже кршење кућног реда.

**Члан 48.**

У време када се део наставног програма изводи ван Школе, примењују се одредбе овог Правилника, као и одредбе Правилника организације или установе (предузеће, позориште, биоскоп, туристичка агенција, хотел...) у којој се изводи део програма.

**Члан 49.**

Особа, ако није запослени или ученик Школе, која за време боравка у Школи крши кућни ред, одговорна је за штету коју претрпи Школе.

Запослени Школе обавезан је ту особу, након упозорења о кршењу кућног реда Школе, замолити да напусти простор Школе, а по потреби обавестити полицију.

**XI.ПРЕЛАЗНЕ И ЗАВРШНЕ ОДРЕДБЕ**

**Члан 50.**

Овај Правилник усвојен је када га прихвати Школски одбор већином гласова.

Измене и допуне Правилника врше се по поступку утврђеном за његово доношење.

**Члан 51.**

За тумачење појединих одредби овог Правилника надлежан је Школски одбор.

**Члан 52.**

Овај Правилник ступа на снагу осмог дана од дана објављивања на огласној табли Школе.

Правилник је заведен по деловодним бројем 1257/1 од 28.12.2015.

**Председник Школског одбора:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Марјановић Весна**

Утврђује се да је овај Правилник објављен на огласној табли Школе дана 28.12.2015., а ступио на снагу 5.1.2016.

**Директор Школе:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Пауновић Милан**

O.Ш.,,Степа Степановић''

Текериш

Дел.бр. **1257/2**

Датум: **28.12.2015.**

На oснову члан 57.Закона o oсновама система oбразовања и васпитања,

(,,Сл.гласник РС'', бр. 72/09, 52/11 и 55/13) Школски одбор Основне школе

.,,Степа Степанвић'' Текериш одржаној **28.12.2015.год**.донео је

O Д Л У K У

УСВАЈА СЕ ПРАВИЛНИК О КУЋНОМ РЕДУ.

OДЛУКА JE ДОНЕТА ЈЕДНОГЛАСНО.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_

Марјановић Весна